Een dood, drie beseer toe vullistrok omslaan | Maroela Media
Die vullistrok wat op 20 Mei 2016 in Somerset-Wes omgeslaan het Foto: ER24
“ŉ Groot vullisverwyderingsvragmotor het in Dirkie Uysweg omgeslaan,” het Russel Meiring, woordvoerder van ER24, gesê. “ŉ Man, in sy 20’s, se liggaam het ŉ paar meter van die wrak af gelê. Hy het reeds aan sy noodlottige beserings beswyk toe paramedici by die toneel opgedaag het. Hy is op die toneel dood verklaar.”
Drie ander mans, tussen 20 en 30 jaar oud, is ook op die toneel ondersoek. “Hulle het slegs geringe beserings opgedoen. Hulle is na Mediclinic Vergelegen geneem vir verdere behandeling.”
Die bestuurder van die vragmotor het vermoedelik beheer verloor oor die voertuig waarna dit omgeslaan het, het Meiring bygevoeg.
Jammer vir die mense wat beseer is maar die bestuurder het natuurlik weer soos n besetene gery soos meeste vullis wa bestuurders
Stem saam met ah in ons dorp ry hul netso on verskillig ,gin wonder die trokke is al ewig stukkend ni